text: Knivstikker fængslet
  19 juli 2010 kl. 14.28
  En 38-årig kvinde fra Horsens blev mandag varetægtsfængslet i fire uger for at stikke en kniv i halsen på sin et år yngre kæreste, skriver Horsens Folkeblad.
  Hun er foreløbig fængslet frem til 13. august.
  Kvinden brugte en 30 centimeter lang køkkenkniv og ramte få millimeter fra mandens halspulsåre. Hun er sigtet for drabsforsøg.
  Manden tog selv på skadestuen og blev behandlet for sine skader. Da han vendte hjem, var kvinden faldet i søvn, og da han ikke havde taget nøgler med kunne han ikke komme ind.
  Balladen førte til, at politiet dukkede op.
  Parret kom op at skændes efter en nats druk.
  Kvinden blev i 1994 dømt for at have skudt og dræbt en lokal rocker. Han havde forfulgt hende, fordi hun havde vidnet mod ham i retten.
  Hun fik en dom på fire års fængsel for vold med døden til følge.
  Hendes nye offer blev onsdag i sidste uge idømt syv måneders fængsel for handel med heroin.
  